ການໃຊ້ແຊລ ທີ່ເຕັ້ນໄດ້ ຂອງຫົວໃຈຄົນ ຊ່ວຍໃຫ້ຄົ້ນພົບຢາ ຊະນິດໃໝ່ໄດ້
ຄວາມຄິດທັງໝົດເຫລົ່ານີ້ ກໍແມ່ນສໍາລັບ ໂຄງການຄົ້ນຄວ້າ ຫາຢາປົວພະຍາດ ເພື່ອເຮັດໃຫ້ສາມາດ ກວດ ເບິ່ງຢາ ທີ່ໃຫ້ຜົນ ຕາມທີ່ຕ້ອງການ ຫຼາຍທີ່ສຸດ ທີ່ຈະໄດ້ຜົນດີ ຕໍ່ການປິ່ນປົວ ໂຣກຫົວໃຈລົ້ມແຫຼວ.
ບໍລິສັດເທັກໂນໂລຈີຂອງອັງກິດແຫ່ງນຶ່ງກໍາລັງໃຊ້ເນື້ອເຍື່ອຂອງຫົວໃຈຄົນ ທີ່ໄດ້ ຮັບບໍລິຈາກນັ້ນ ມາຮຽນແບບການ “ເຕັ້ນ” ຂອງກ້ອນຊີ້ນຫົວໃຈ ເພື່ອຊ່ວຍໃນການ ທົດລອງຢາໃໝ່ ກ່ອນຈະເອົາໄປໃຊ້ ໃນການປິ່ນປົວ ເຟດແລປີດັສ (Faith Lapidus) ນັກຂ່າວວີໂອເອມີລາຍງານກ່ຽວກັບເລື່ອງນີ້ ຊຶ່ງບົວສະຫວັນ ຈະນໍາລາຍ ລະອຽດ ມາສະເໜີທ່ານ ໃນອັນດັບຕໍ່ໄປ ແຜ່ນເນື້ອເຍື່ອ ຂອງຫົວໃຈຄົນ ກໍາລັງເຕັ້ນໃນຂະນະທີ່ການກະຕຸ້ນຂອງໄຟຟ້ານ້ອຍໆ ອັນນຶ່ງແລ່ນຜ່ານມັນຢູ່ໃນຫ້ອງທົດລອງຂອງບໍລິສັດໄອໂນຄາເດຍ (InoCardia), ທີ່ ເມືອງໂຄເວນທຣີ (Coventry), ປະເທດອັງກິດ ພວກນັກຄົ້ນຄວ້າເວົ້າວ່າ ມັນເຮັດຄື ກັນກັບການເຄື່ອນໄຫວຂອງກ້ອນຊີ້ນຫົວໃຈ ທີ່ມີພະ ລັງໄດ້ຢ່າງບໍ່ຜິດເລີຍ ຊຶ່ງເປັນຄື ວ່າ ມັນຍັງຢູ່ໃນຮ່າງກາຍຂອງຄົນ ທ່ານນາງ ເຮເລັນ ແມັດດັອກ (Helen Maddock) ຜູ້ສ້າງຕັ້ງບໍລິສັດໄອໂນຄາເດຍ (InoCardia) ເວົ້າວ່າ: ການທົດລອງຢາ ທີ່ມີຢູ່ໃນປັດຈຸບັນ ແມ່ນໃຊ້ກ້ອນຊີ້ນ ທີ່ບໍ່ມີການເໜັງຕີງ, ຊຶ່ງທ່ານນາງ ແມັດດັອກເວົ້າວ່າ ບໍ່ສາມາດທີ່ຈະໃຫ້ຂໍ້ມູນດັ່ງກ່າວນັ້ນໄດ້ ນອກນັ້ນ ແລ້ວເ ທັກໂນໂລຈີ ຂອງບໍລິສັດໄອໂນຄາເດຍ ຍັງສາມາດເຮັດໃຫ້ນັກຄົ້ນຄວ້າຊອກຫາສ່ວນປະກອບທີ່ບໍ່ມີ ຄວາມໝັ້ນຄົງ ຫລືແມ່ນກະທັ້ງສ່ວນປະກອບທີ່ເປັນພິດນັ້ນໄດ້ ກ່ອນທີ່ຈະມີການລົງທຶນ ໃສ່ ການພັດທະນາສ່ວນປະກອບເຫລົ່ານັ້ນ ຫລາຍເກີນໄປ ທ່ານນາງ ແມັດດັອກ (Maddock) ກ່າວເພີ້ມອີກວ່າ: ບໍລິສັດໄອໂນຄາເດຍເວົ້າວ່າ ວິທີດັ່ງກ່າວ ໄດ້ເຮັດໃຫ້ການກາງຕໍ່ອາໄສສັດເພື່ອເອົາມາ ເຮັດການສຶກສາຄົ້ນຄວ້າ ແບບໃຊ້ທັງໝົດໂຕຂອງມັນ ທີ່ມັກຈະພາໃຫ້ມີຜົນການຄົ້ນ ຄວ້າ ທີ່ບໍ່ຖືກຕ້ອງແມ້ນຢໍານັ້ນ ຫລຸດລົງ ບັດນີ້ ບໍລິສັດດັ່ງກ່າວກໍາລັງປະຕິບັດງານຮ່ວມ ກັບບໍລິສັດເຮັດຢາຈໍານວນນຶ່ງເພື່ອຊອກຫາຢາຊະນິດໃໝ່